SREDNJA ŠKOLA RKDP: 17048 DRAGUTINA STRAŽIMIRA MATIČNI BROJ: 03764958 SVETI IVAN ZELINA ŠIFARSKA OZNAKA: 01-109-501 GUNDULIĆEVA 2a. ŽIRO-RAČUN: 2360000-1101434224 Tel. 01/2060-047 Fax. 01/2060-622 OIB: 04371929326

U Svetom Ivanu Zelini, 31.12.2018.

Predmet: **Obrazloženje IV. REBALANSA Financijskog plana za 2018. godinu**

*Djelatnost*

Srednju školu Dragutina Stražimira u Svetom Ivanu Zelini osnovala je skupština općine Sveti Ivan Zelina 3.svibnja 1991.god.

Republika Hrvatska naknadno je postala osnivačem i vlasnikom Škole temeljem Rješenja Ministarstva prosvjete i športa od 13.rujna 1995.god. Temeljem Zakona o ustanovama (NN 76/93.), kao i Zakona o izmjenama i dopunama Zakona o srednjem školstvu (NN 81/05.), osnivač škole postaje Zagrebačka županija.

Škola obavlja svoju djelatnost i upisana je u Sudski registar Trgovačkog suda u Zagrebu pod brojem: Fi-16430/94. od 31.prosinca 1994.god.Škola također ima odobrenje za obavljanje djelatnosti obrazovanja odraslih – za izvođenje programa osposobljavanja za vinogradara-podrumara, prema rješenju Ministarstva prosvjete i športa od 21.ožujka 2001. god.

*Programi*

Po rješenjima Ministarstva prosvjete i športa Republike Hrvatske Škola može izvoditi sljedeće programe:

A) Rješenje Ministarstva Klasa: 602-03/92-01-467, Ur.broj: 532-02-2/5-94-01 od 29. lipnja 1994.

* Strojarstvo za program strojobravara
* Elektrotehnika za program elektromehaničara
* Tekstil za program krojača
* Poljodjelstvo za program voćar-vinogradar-vinar
* Gimnazija za program opće gimnazije.

B) Rješenje Ministarstva Klasa: 602-03/96-01/329, Ur.broj: 532-02-02/5-96-01 od 05. travnja 1996.

- Područje rada poljoprivreda za zanimanje poljoprivredni tehničar – opći

C) Rješenje Ministarstva Klasa: 602-03/97-01/1732, Ur.broj: 532-02-02/6-97-1 od 29. rujna 1997.

* Područje rada elektrotehnike za zanimanja: elektroinstalater, autoelektričar, elektroničar-mehaničar
* Područje rada strojarstva za zanimanja: vodoinstalater, plinoinstalater, autolimar

D) Rješenje Ministarstva Klasa: UP/I-602-03/0-01/139, Ur.broj: 532-02-02/6-00-10 od 13. studenog 2000.

* Područje rada osobne usluge za zanimanje frizer
* Područje rada strojarstvo za zanimanje automehaničar

E) Rješenje Ministarstva Klasa: UP/I-602-03/02-01/62, Ur.broj: 532-02-02/4-01-1 od 21.svibnja 2002.

* Područje rada obrada drva za zanimanje stolar

F) Rješenje Ministarstva Klasa: UP/I-602-07/02-01/72, Ur.broj: 532-02-02/5-01-01 od 17. lipnja 2002.

* Područje rada tekstil za poslove krojača-šivača
* Područje rada elektrotehnika za zanimanje tehničar za električne strojeve s primijenjenim računalstvom.

G) Rješenje Ministarstva Klasa: UP/I-602-03/17-05/00222, Ur.broj: 533-25-18-0004 od 22.veljače 2018.

* Područje rada za stjecanje kvalifikacije agrotehničar (330624) u obrazovnom sektoru Poljoprivreda, prehrana i veterina.

*Zakonske podloge te usklađenost ciljeva s dokumentima dugoročnog razvoja*

I školske godine 2018./2019. Škola radi u smjenama.

Turnus A – jutarnja smjena: opća gimnazija i tehničar za električne strojeve s primijenjenim računalstvom; popodnevna smjena: poljoprivredni tehničar –opći, agrotehničar i trogodišnji obrtnički smjerovi.

Turnus B - jutarnja smjena: poljoprivredni tehničar – opći, agrotehničar i trogodišnji obrtnički smjerovi, popodnevna smjena: opća gimnazija i tehničar za električne strojeve s primijenjenim računalstvom.

Takvom organizacijom nastave prostor u potkrovlju maksimalno je oslobođen nastave, kako bi bio slobodan za potrebe čitaonice i knjižnice te praktikuma za elektrotehniku.

Na dan 31.12.2018. god. u nastavi su zaposlena 44 nastavnika, od kojih njih 31 s punim radnim vremenom, 7 nastavnika radi u drugim školama te tako ostvaruju puno radno vrijeme, a 5 nastavnika nema puno radno vrijeme.

Nenastavno osoblje čini trinaest radnika. Škola ima zaposlenu jednu djelatnicu na radnom mjestu stručnog suradnika knjižničara na nepuno radno vrijeme od 20 sati tjedno, koja u preostalom dijelu radnog vremena obavlja poslove nastavnice engleskog jezika, jednu djelatnicu na radnom mjestu stručnog suradnika pedagoga na nepuno radno vrijeme od 20 sati tjedno te jednu stručnu suradnicu na radnom mjestu stručnog suradnika socijalnog pedagoga. Administrativno osoblje čine tajnik te računopolagačica, dok su domar i četiri spremačice zaduženi za unutrašnje uređenje, kao i održavanje zelenih površina u neposrednoj blizini škole. U sklopu projekta „Prsten potpore“ zaposlene su dvije pomoćnice u nastavi.

Škola je izradila financijski plan za 2018. godinu sukladno realnim potrebama, držeći se danih uputa za izradu proračuna Zagrebačke županije i priloženog rebalansa koji je jednoglasno usvojen na 6.sjednici Školskog odbora31. prosinca 2018.godine.

***Rebalansom plana planirana su sredstavau ukupnom iznosu od =6.858.542,45 kn***

Za materijalne troškove, prijevoz zaposlenika na posao i s posla, za energente, tekuće i investicijsko održavanje iostale naknade, za županijska natjecanja i smotre, za natjecanja učenika i sl., ovi prihodi iskazani su na kontima 671 – prihodi za financiranje rashoda poslovanja (opći prihodi i primici iz Županijskog proračuna).

Prioritet Škole je kvalitetno obrazovanje i odgoj učenika, što ostvarujemo stalnim usavršavanjem nastavnika (seminari, stručni skupovi, aktivi) i podizanjem nastavnog standarda na višu razinu.Sredstva koja za materijalne troškove mjesečno doznačuje Županija po kriteriju broja učenika nažalost nisu dovoljna da bi se održavala i unaprijedila opremljenost učionica i radionica. Velika je potreba za materijalnim sredstvima za nabavu materijala nužnih za održavanje redovne praktične nastave u Školi.

* od Zagrebačke županije planiran je iznos *=999.970,78 kn*, a doznačena su sredstva u iznosu od ***=917.661,15******kn****.* Do razlike prihoda na izvoru financiranja Županijski proračun konto 671 dolazi zbog smanjenja rashoda i to na:

 =842.755 kn od Zagrebačke županije za financiranje rashoda poslovanja i to:

 =323.943 kn prijevoz zaposlenika

 =319.768 kn opći troškovi

 =62.910 kn tekuće i investicijsko održavanje

 =800 kn natjecanje vjeronaučna olimpijada

=124.887 kn i to: =58.697 kn 47% ZŽ „Prsten potpore“ III.

 =66.190 kn 53% ESF za „Prsten potpore“ III.

 =10.447 kn i to: =8.657 kn shema školskog voća –veza 12/2017.- 6/2018.

 =1.790 kn shema školskog voća –veza 10/2018.

 =74.906 kn od Zagrebačke županije za nefinancijsku imovinu:

 =59.056 kn kapitalna ulaganja – oprema škole i to za računala, projektor i prezenter, e-Dnevnici (mobilna stanica, tablet, laptop, tokem i torbica preklopna), te za školske stolice (60 kom.)

 =15.850 kn dodatna ulaganja: parketarski radovi.

Rebalansom plana obuhvaćena su i sredstva dobivena iz drugih proračuna u iznosu od **=224.968 kn** i to:

 =9.720 kn Županijski ŠŠS – natjecanja rukomet Ž

 =147.353 kn Grad Sv.I.Zelina i to:

 =5.000 kn prijevoz na natjecanje

 =14.336 kn za opremanje strojarske učionice

 =4.030 kn mape učenika

 =123.987 kn za udžbenike učenicima I. razreda

 =6 kn Prihodi od kamata Zagrebačke banke – 01.01.2018.

 =48.089 kn Ostali nespomenuti prihodi i to:

 =19.648 kn terenska nastava, prijevozi učenika, HNK

 =9.240 kn - osiguranje 308 učenika

 =1.770 kn - donacije uč.za „1000 radosti“ i Udrugu SRCE

 =136 kn – DCK Dom Crvenog križa dio ptn.

 =15.345 kn – donacije profesorima od agencija

 =1.950 kn - donacija Jadranskog osiguranja

Vlastiti prihodi Škole rebalansom planirani su u iznosu od ***=19.800 kn*** na temelju sklopljenog Ugovora o uporabi prostora sa Pekarnom Kralj (najam kantine 11x1.800 kn).

*Obrazloženje IV. REBALANSA financijskog plana*

|  |  |  |  |  |  |  |
| --- | --- | --- | --- | --- | --- | --- |
| **PRIHODI / RASHODI** | **PLAN 2018.** | **I.REBALANS 2018.** | **II.REBALANS 2018.** | **III.REBALANS 2018.** | **IV.REBALANS 2018.** | **Indeks** |
| DRŽAVNI PRORAČUN | 5.451.000,00 | 5.451.000,00 | 5.451.000,00 | 5.451.000,00 | 5.604.051,92 | 102,8 |
| MZO – opremanje kabineta | 0 | 0 | 0 | 0 | 111.861,00 |  |
| *ŽUPANIJSKI* PRORAČUN | 1.094.838,86 | 1.077.548,86 | 1.078.667,28 | 1.069.277,28 | 917.661,15 | 83,8 |
| *POSEBNE NAMJENE* | 54.350,00 | 54.007,00 | 54.007,00 | 54.007,00 | 48.095,65 | 88,5 |
| *POMOĆI – GRAD* | 10.000,00 | 10.000,00 | 170.000,00 | 188.366,50 | 147.353,24 |  |
| *VLASTITI PRIHODI* | 19.800,00 | 19.800,00 | 19.800,00 | 19.800,00 | 19.800,00 | 100,0 |
| Rad UZ | 10.000,00 | 10.000,00 | 10.000,00 | 2.000,00 | 0 |  |
| *DONACIJE* | 15.000,00 | 15.000,00 | 15.000,00 | 9.720,00 | 9.720,00 | 64,8 |
| ***UKUPNO:*** | **6.654.988,86** | **6.637.355,86** | **6.808.474,28** | **6.804.170,78** | **6.858.542,75** | **103,1** |

Napomena:

Iz tablice je vidljivo da nema značajnih promjena na navedenim pozicijama prihoda i primitaka, te u skladu s time, ni kod planiranja rashoda i izdataka. Umanjene stavke po pozicijama proizašle su iz usklađenja s realizacijom istih i procjenom, te nemaju značajnijeg utjecaja na konačni iznos. Značajnih povećanja stavaka za redovno funkcioniranje gotovo i nema jer smo u ovom razdoblju realno planirali rashode i izdatke već u izvornom Planu za 2018. godinu. Planirana sredstva usklađena su sa stvarno utrošenim sredstvima u navedenom razdoblju, te se nisu mijenjala i ostala su na planiranoj razini.

Budući da je od izrade I. rebalansa došlo do promjena koje nisu bile poznate u vrijeme izrade, a koje se odražavaju na prihodnu i rashodnu stranu, pokazalo se nužnim rebalansom izvršiti ponovno uravnoteženje. Stoga se na osnovi dosadašnje dinamike ostvarenja prihoda i rashoda te procjene njihova ostvarenja do kraja 2018. godine predlažu nove Izmjene i dopune za 2018. i shodno tome projekcije za 2019. i 2020. godinu u odnosu na prethodni plan i I. rebalans.

U II. rebalansu planirali smo povećanje sredstava na poziciji: Pomoći – GRADSKI PRORAČUN u odnosu na ranije planirana, na temelju sklopljenog Sporazuma o financiranju nabavke udžbenika i radnih bilježnica za učenike prvih razreda Srednje škole Dragutina Stražimira za školsku godinu 2018./2019. Škola je provela postupak jednostavne nabave predmetnih udžbenika i radnih bilježnica te je ukupan konačni trošak nabave iznosio123.986,74 kn. Doznačena su sredstva namjenski utrošena te je Gradu podneseno izvješće s dokazima.

Škola posjeduje osnovna nastavna sredstva i pomagala odnosno ispunjava minimalni standard. Nažalost, sredstva koja za materijalne troškove mjesečno doznačuje Županija po kriteriju broja učenika ponekad nisu dostatna ni za održavanje, a kamoli za unapređenje opremljenosti učionica i radionica.No, za potrebe suvremene nastave nužno je obnavljati postojeća i kontinuirano nabavljati nova sredstva.

Cilj je da se u narednim godinama postigne adekvatna opremljenost svih učionica u Školi, adodatna su ulaganja osobito potrebna za nabavku informatičke opreme, primarno prijenosnih računala. Povećana je potreba i za materijalnim sredstvima nužnim za održavanje redovne praktične nastave u školi, kako za nabavku opreme, tako i za nabavku potrošnog materijala. Osim materijalnih, za kvalitetno je izvođenje praktične nastave nužno osigurati i bolje prostorne uvjete, zbog čega je u dogovoru s Gradom iniciran projekt izgradnje radionica na prostoru iznad školske zgrade. Grad Sveti Ivan Zelina je financirao izradu idejnog rješenja, a u listopadu 2018. obavljen je razgovor sa županom Zagrebačke županije, te je postignut načelni usmeni dogovor prema kojem će Županija i Grad zajedno financirati izradu projektne dokumentacije. Novi bi prostorni uvjeti omogućili i pokretanje procesa nabavke kvalitetnije i modernije opreme, za koju Škola momentalno nema dostatan odgovarajući prostor.

U prethodnom su periodu sve standardne učionice u školi opremljene projektorima i projekcijskim platnima, za što je sredstva uglavnom osigurao Grad Sveti Ivan Zelina,no zbog manjka prijenosnih računala nije ih moguće redovito koristiti. Pored toga, pojedini projektori nisu dovoljno visoke rezolucije za potrebe održavanja nastave pojedinih predmeta. Prijenosna je računala potrebno osigurati i za uvođenje e-Dnevnika.

 Planirano je uvođenje novih programa, ali pazeći na zadržavanje postojećeg kadra i uz postojeće materijalne uvjete ili uz minimalna ulaganja.

*Izvori sredstava za financiranje rada Škole* su:

* opći prihodi i primitci, skupina 636, državni proračun za financiranje rada zaposlenih radnika
* opći prihodi i primitci, skupina 671, regionalni proračun za materijalne troškove poslovanja te održavanje iobnovu nefinancijske imovine
* vlastiti prihodi od iznajmljivanja prostora za kantinu (Pekarna Kralj) - skupina 661, namijenjeni za obnovu nefinancijske imovine.

Prema Zakonu o proračunu (N.N. 87/2008.) i metodologiji za izradu prijedloga financijskog plana proračunskihkorisnika proračuna jedinica lokalne i područne samouprave u sklopu decentraliziranih funkcija školstva, za razdoblje 2018.-2020. prijedlog potrebnih sredstva za 2018. i projekcije za 2019. i 2020. godinu temelje se na:

Zakonu o plaćama javnih službenika i namještenika, Kolektivnom ugovoru za zaposlenike u srednjim školama iTemeljnom kolektivnom ugovoru za zaposlenike u javnim službama, prema ugovorenoj osnovici za obračun plaće u javnim službama utvrđuje se u visini od 5.421,54 kuna bruto i primjenjuje se od 1. siječnja 2018. godine i obračunskim koeficijentima iz Uredbe o koeficijentima za plaće i Sporazumu ododacima na plaću u obrazovanju i znanosti.Plaća za zaposlene uključuje: plaću za redovan rad, bolovanje do 42 dana, naknade za smjenski rad, stručnezamjene i prekovremene sate. Rashodi za zaposlene financiraju se iz državnog proračuna i isplaćuju s računa Državne riznice.

Iz Državnog proračuna putem Ministarstva znanosti, obrazovanja i sporta Republike Hrvatske osiguravaju se sredstva za isplatu plaća i druga primanja djelatnika škole koja se isplaćuju sa žiro računa Državne riznice (žiro-račun: HR8410010051563100472) planiran je iznos od =5.451.000,00 kn, a doznačeno je ***=*5.715.912,71*kn.***

Do povećanja prihoda/rashoda na izvoru financiranja Državni proračun konto 636 dolazi zbog doznake =2.592,00 kn za mentorstvo i iznosa od =111.861 kn za opremanje kabineta kemije, biologije i fizike, kao i za financiranje nabave licenci potrebnih za nastavu, a ta sredstva nismo imali planirana u prijedlogu financijskog plana za 2018.godinu. Spomenuta sredstva doznačena su na žiroračun Škole 24. prosinca 2018. godine.

Doprinosi za mirovinsko i zdravstveno osiguranje po osnovi učenika za vrijeme praktične nastave kod poslodavaca, koji se obračunavaju i dospijevaju na naplatu do 31. siječnja za prethodnu godinu,a obveznik plaćanja jest Republika Hrvatska putem ministarstva nadležnog za obrazovanje. Slijedom navedenog, Ministarstvu znanosti i obrazovanja škola je bila dužna kreirati dostavljeni obrazac, a MZO je dužno kreirati JOPPD obrazac i izvršiti plaćanje.

## Plan za nabavu opreme

Nastavna sredstva i pomagala udovoljavaju minimalnom standardu, a neka su i zastarjela za potrebe suvremene nastave. Stoga je nužno obnavljati postojeća i nabavljati nova sredstva, što ponajviše ovisi o financijskoj pomoći Zagrebačke županije i Grada Svetog Ivana Zeline.

U veljači 2018. godine Škola je ishodila dozvolu za izvođenje strukovnog kurikuluma za stjecanje kvalifikacije agrotehničar, te će u cilju poboljšanja materijalnih uvjeta tijekom ove školske godine biti neophodno nabaviti novu interaktivnu ploču, pribor za ocjenjivanje životinja, obrasce za matično vođenje knjigovodstva, pribor za označavanje životinja, postere pasmina, citološke preparate, histološke preparate, modele životinja i preparate organa. Za nabavku navedenih materijala i opreme tražit će se financijska pomoć Grada Svetog Ivana Zeline te Zagrebačke županije, a Škola će nastaviti suradnju s Veterinarskim i Agronomskim fakultetom, koji su nam donirali dio potrebne opreme te pokušati ishoditi i donacije tvrtki koje djeluju na području Grada.

Povećana je potreba za materijalnim sredstvima nužnim za održavanje redovne praktične nastave i vježbi u školskim radionicama, laboratorijima i praktikumima. Prema svojim će materijalnim mogućnostima Škola nabaviti potrebna sredstva i potrošni materijal za realizaciju postojećeg plana i programa praktične nastave u školi i vježbi u svim postojećim strukovnim sektorima. Kako bi se osiguralo kvalitetnije izvođenje tih sati, Škola je inicirala projekt izgradnje radionica na gradskom zemljištu iznad školske zgrade. Spremnost za osiguravanje financijske potpore tom projektu iskazao je Grad Sveti Ivan Zelina, koji je financirao izradu idejnog rješenja, a u listopadu 2018. obavljen je razgovor sa županom Zagrebačke županije, te je postignut načelni usmeni dogovor prema kojem će Županija i Grad zajedno financirati izradu projektne dokumentacije. Novi bi prostorni uvjeti omogućili i pokretanje procesa nabavke kvalitetnije i modernije opreme, za koju Škola momentalno nema dostatan odgovarajući prostor. U međuvremenu, dok se koriste postojeće radionice, pokušat će se osigurati barem potreban potrošni materijal, kako bi se mogle izvoditi potrebne vježbe.

Ove školske godine planiramo završiti uređenje knjižnice u potkrovlju školske zgrade. Prostor je pokrečen, nabavljene su nove police te je započet proces digitalizacije knjižne građe. Digitalizacijom će knjižna građa postati preglednija i lakše dostupna učenicima i nastavnicima, nabavljanje nove potrebne građe bit će lakše i ažurnije, kao i izlučivanje zastarjele i nepotrebne literature. No, zbog male kvadrature zgrade i podjele učenika na velik broj manjih odgojno-obrazovnih skupina, prisiljeni smo prostor knjižnice koristiti kao učionicu, što će otežati završnu fazu ovog procesa, odnosno uređenje prostora na način koji je primjeren knjižnici, a ne učionici.

Zamisao je da se u dio potkrovlja predviđen za knjižnicu i čitaonicu izmjesti knjižna građa koja se sada nalazi u neadekvatnoj i niskoj potkrovnoj prostoriji, za što je dio polica već osiguran. Kupnjom novog namještaja trebao bi se kreirati prostor u kojemu će učenici moći kvalitetno provoditi slobodno vrijeme, ispunjavati školske obveze vezane za domaće zadaće i samostalno istraživanje ili pak koristiti knjižnu građu prema vlastitim interesima. Taj bi prostor omogućio lakše i primjerenije korištenje stručnih časopisa i referentne građe koju nije moguće posuđivati. Međutim, zbog spomenutih je ograničenja malo vjerojatno da će se ta zamisao u cijelosti ostvariti.

U dogovoru sa Zagrebačkom županijom kao osnivačem i Gradom Sveti Ivan Zelina kao vlasnikom školske zgrade, Škola će se ove školske godine prijaviti na natječaj Ministarstva graditeljstva i prostornoga uređenja *Energetska obnova i korištenje obnovljivih izvora energije u zgradama javnog sektora*. Školska je zgrada klasificirana u energetski razred E, te je neophodno promijeniti svu stolariju, a s time je povezan i problem prokišnjavanja, primarno uzrokovan truljenjem drvenih dijelova krovne konstrukcije. Topla voda dostupna je samo u jednom sanitarnom čvoru, u jednom kabinetu i frizerskom praktikumu, te se trenutno koriste električni bojleri koji su veliki potrošači električne energije, a taj bi se trošak mogao izbjeći spajanjem cijevi na postojeću kotlovnicu. Svi bi se navedeni problemi riješili provođenjem projekta energetske obnove.

Zahvaljujući novoj bežičnoj internet mreži osiguran je kvalitetan signal za pristup internetu u svim školskim prostorijama, a sredstvima Zagrebačke županije nabavljena je potrebna oprema te su stvoreni svi preduvjeti za uvođenje e-dnevnika od šk. god. 2019./2020., za što je zahtjev već poslan CARNET-u.

S poštovanjem,

|  |
| --- |
| Ravnateljica škole: |
|  |
|  |
| Martina Zerec, prof. |